ལྷོ་སྐྱོད་ལམ་བུ་ནི་རང་རྒྱལ་ནུབ་རྒྱུད་ཀྱི་འབྲེལ་ཡོད་ཞིང་ཆེན་དང་ཨེ་ཤི་ཡ་ཤར་ལྷོ་མནའ་འབྲེལ་རྒྱལ་ཁབ་མཉམ་ལས་བྱས་ནས་གཏོད་པའི་རྒྱལ་སྤྱིའི་ཉོ་ཚོང་ཟོག་འདྲེན་ལམ་བུ་ཞིག་ཡིན་པ་དང་གོང་ཞི་ནི་གལ་ཆེའི་ལྟེ་བ་ཡིན་པ་རེད།ཧན་ཀྲེང་གིས་ཆན་ཀྲའུ་ཁྲལ་སྲུང་འགག་སྒོ་ཁུལ་དུ་ཕེབས་ནས་ལྷོ་སྐྱོད་ལམ་བུ་འཛུགས་སྐྲུན་བྱེད་རྒྱུར་རྟོག་ཞིབ་གནང་བ་དང་གོང་ཞི་ཡིས་གྲུ་ཁ་ཟླ་སྒྲིལ་བཏང་བ་དང་ཆུ་ལམ་ལེགས་སྒྱུར་གྱིས་ཁྲོམ་རའི་འགྲན་རྩོད་སྟོབས་ཤུགས་ཆེ་རུ་བཏང་བའི་བྱེད་སྟངས་ཁས་ལེན་གནང་བ་དང་ཁོང་གིས།ལྷོ་སྐྱོད་ལམ་བུ་འཛུགས་སྐྲུན་ཐུབ་ཚེ་ནུབ་རྒྱུད་ས་ཁུལ་གྱི་བྱང་ནས་ལྷོ་བར་གྱི་མཚོ་སྐྱོད་ལམ་བུ་ཆེན་པོ་གསར་པ་གཏོད་ཐུབ་ལ་འབྲི་ཆུའི་ཆུ་ཐོག་སྐྱེལ་འདྲེན་གྱི་ཁུར་པོ་སེལ་ཐུབ་ཀྱི་ཡོད།ལྕགས་ལམ་དྲ་བ་འཆར་འགོད་འཛུགས་སྐྲུན་ཡག་པོ་བྱས་ནས་མཚོ་ཐོག་དང་ལྕགས་ལམ་མཉམ་འབྲེལ་སྐྱེལ་འདྲེན་གོང་འཕེལ་ཤུགས་ཆེན་གཏོང་བ་དང་བྱང་རྒྱུད་གྲུ་ཁའི་ས་ཁོངས་འབྲེལ་མཐུད་ཡག་པོ་བྱེད་པ་དང་མཉམ་ཤུགས་འདོན་སྤེལ་དང་བཟང་ཆ་ཆེ་རུ་བཏང་ཐོག་མཚོ་ཐོག་ལ་ཁ་ཕྱོགས་པའི་དཔལ་འབྱོར་གོང་འཕེལ་ཡག་པོ་གཏོང་དགོས།དོས་སྒམ་གྲུ་ཁར་ཧན་ཀྲེང་གིས་ས་ཆ་དངོས་ཀྱི་ལས་དོན་མི་སྣར།བྱང་རྒྱུད་མཚོ་ཁུག་གྲུ་ཁར་ས་ཁམས་བཟང་ཆ་དང་ཆུ་གཏིང་རིང་བའི་ཆ་རྐྱེན་ཡག་པོ་ཡོད་པས་འཛུགས་སྐྲུན་དང་ལས་གཉེར།དོ་དམ་བཅས་ཡག་པོ་བྱས་པ་ཡིན་ན་རྒྱལ་སྤྱིའི་ཁྲོམ་རར་ཁ་ཕྱོགས་རྒྱུའི་ཐད་རེ་བ་ཆེན་པོ་ཡོད་ཅེས་གསུངས་ཡོད་པ་རེད།